אביחי כהנא

אביחי כהנא (נולד ב-31 ביולי 1985) הוא עורך דין ישראלי המשמש מנכ"ל משרד העלייה והקליטה.

ביוגרפיה 
נולד בחיפה לשושנה ודוד. למד בישיבת ההסדר במעלה אדומים ולאחר מכן שימש בה בתפקיד חינוכי במשך מספר שנים. שירת בצה"ל כמפקד בחטיבת כפיר. בעל תואר ראשון במשפטים מאוניברסיטת בר-אילן ותואר שני במנהל ומדיניות ציבורית מאוניברסיטת תל אביב. בשנת 2012 עבד בעיריית ירושלים.

כהנא התמחה בפרקליטות המדינה ועבד ביחידת אכיפה אזרחית בה החל משנת 2013. לאחר מכן שימש כפרקליט במחוז דרום (אזרחי). בין השאר, שימש כמנהל פרויקטים ויועץ בכיר למשנה לפרקליט המדינה לעניינים אזרחיים אורית קוטב. החל מפברואר 2020 עבד במשרד המשפטים ושימש כמנהל תחום מדיניות רגולציה, והחל מאוגוסט 2021 כראש המטה של מנכ"ל המשרד ערן דוידי. במסגרת תפקידיו במשרד המשפטים הוביל רפורמות נרחבות בשירות הציבורי.

מנכ"ל משרד העלייה והקליטה 
בתחילת פברואר 2023 הודיע אופיר סופר, שר העלייה והקליטה, כי החליט למנות את כהנא למנכ"ל משרדו. המינוי אושר בישיבת הממשלה ה-37 ב-5 בפברואר.

חיים אישיים 
נשוי לצופיה, אב לארבעה ומתגורר במודיעין.

קישורים חיצוניים 
 אביחי כהנא ברשת החברתית פייסבוק
 אביחי כהנא ברשת החברתית אינסטגרם
 עו"ד אביחי כהנא, באתר משרד העלייה והקליטה

הערות שוליים 

בוגרי ישיבת ברכת משה
בוגרי אוניברסיטת בר-אילן: משפטים
עובדי משרד המשפטים
ישראלים שנולדו ב-1985
מודיעין-מכבים-רעות: אישים